**AJÁNLATTÉTELI FELHÍVÁS**

***„Zöld pont - helyi termelői piac kialakítása Sukorón”***

tárgyú, a Kbt. 115. § (1) bekezdés alapján lefolytatandó hirdetmény nélküli közbeszerzési eljáráshoz

**2017.**

**AJÁNLATTÉTELI felhívás**

* ***Az ajánlatkérő neve és címe:***

Sukoró Község Önkormányzata

8096 Sukoró, Óvoda u. 2/a.

Telefon: 06-22/598-007,

fax:06-22/475-521

Kapcsolattartó: dr. Berzsenyi Orsolya

email: jegyzo@sukoro.hu

* ***A közbeszerzési eljárás fajtája, tárgyalásos eljárás esetén annak indokolása:***

A Kbt. 115. § (1) bekezdés szerinti hirdetmény nélküli eljárás a nyílt eljárás szabályainak alkalmazásával, tekintettel arra, hogy az építési beruházás becsült értéke nem éri el a nettó háromszázmillió forintot.

* ***A közbeszerzési eljárás tárgya:***

*„Zöld pont – helyi termelői piac kialakítása Sukorón”*

* ***Teljes mennyiség:***

Piac épület építése 216,27 m2, 7 db parkoló kialakítása a dokumentációban részletezettek szerint.

CPV kódok:

Fő tárgy: 45213140-6 Piac kivitelezése

További tárgyak:

45223300-9 Parkolóhely építése

* ***A szerződés meghatározása, amelynek megkötése érdekében a közbeszerzési eljárást lefolytatják***

*„Vállalkozási szerződés Zöld pont – helyi termelői piac kialakítására Sukorón”*

* ***A szerződés időtartama / a teljesítés határideje***

Teljesítési határidő: 2018. 10. 31.

* ***A teljesítés helye***

Sukoró, Fehérvári út, Hrsz. 416.

* ***Az ellenszolgáltatás teljesítésének feltételei, vagy a vonatkozó jogszabályra való hivatkozás***

Az ajánlattétel, a szerződés, számlázás és kifizetés devizaneme: Forint (HUF).

Vállalkozó 50%-os készültségnél jogosult részszámlát benyújtani, valamint a teljesítést követően jogosult a végszámlát kiállítani Megrendelő által a szerződéses feltételekben meghatározottak és a Kbt. 135.§ (1) és (2) bekezdései szerinti aláírt teljesítésigazolása alapján. A teljesítésigazolás, a Vállalkozói Díj kifizetés, a Számlázás szabályait a Vállalkozási szerződés tartalmazza.

Megrendelő a Kbt. 135. § (8) bekezdése alapján a Vállalkozói Díj ÁFA nélkül számított összege 5%-nak megfelelő összegű előleg igénylési lehetőséget biztosít. Megrendelő az előleget – igénylés esetén – a szerződés hatálybalépésétől számított 15 napon belül köteles kifizetni. Az előleg összege az első részszámlából kerül levonásra.

Az ellenszolgáltatást a TOP-1.1.3-15-FE1-2016-00001 azonosító számú, „ZÖLD PONT - Helyi termelői piac kialakítása Sukorón” című projekt keretében ajánlatkérő 100% támogatásból utófinanszírozással teljesíti. Az ellenérték kifizetését Megrendelő a kiállított számla Megrendelő általi kézhezvételét követően átutalással teljesíti, 30 napos fizetési határidő mellett, a Ptk. 6:130. § (1)-(2) bekezdésében foglaltak szerint. A fizetési feltételekkel kapcsolatban irányadók a Kbt. 135. § (1)-(3), (5)-(6) bekezdéseiben meghatározottak, az adózás rendjéről szóló törvény (2003. évi XCII. törvény) 36/A. §-a, valamint az általános forgalmi adóról szóló 2007. évi CXXVII. törvényben rögzítettek is.

Az ellenszolgáltatás teljesítésére vonatkozó jogszabályok különösen:

* 2015. évi CXLIII. tv. a közbeszerzésekről
* 322/2015. (X. 30.) Korm. rendelet az építési beruházások, valamint az építési beruházásokhoz kapcsolódó tervezői és mérnöki szolgáltatások közbeszerzésének részletes szabályairól
* 2013. évi V. törvény a Polgári Törvénykönyvről
* 2007. évi CXXVII. törvény az általános forgalmi adóról
* 2003. évi XCII. törvény az adózás rendjéről

Tartalékkeret mértéke: 0%

* ***Annak meghatározása, hogy ajánlattevő tehet-e többváltozatú (alternatív) ajánlatot, valamint a rész- ajánlattétel lehetősége vagy annak kizárása:***

Ajánlatkérő a többváltozatú (alternatív) ajánlattételt nem fogadja el. Nincs lehetőség részajánlat tételére, ennek indoka: Tekintettel az építési feladat egységére nem indokolt a részajánlattétel lehetőségének biztosítása.

* ***Az ajánlatok értékelési szempontja***

Az ajánlatok értékelési szempontja a Kbt. 76. § (2) bekezdés c) pontja alapján a legjobb ár-érték arány a közbeszerzési dokumentumok részét képező közbeszerzési dokumentáció I. részében foglaltak szerint.

Értékelési szempontok és a súlyszámok az alábbiak:

|  |  |  |  |
| --- | --- | --- | --- |
|  | **Szempont** | **Adható pontszám alsó és felső határa** | **Súlyszám** |
| **ÁR** |
|  | **Egyösszegű ajánlati ár (nettó HUF)** | **1,00 – 10,00** | **70** |
| **MINŐSÉGI KRITÉRIUM** |
| **1.** | **Az elvégzett munkára vállalt jótállás időtartama (minimum 36 hónap, maximum 48 hónap)** | **1,00 – 10,00** | **30** |

**Értékelés módszere:**

Az adható pontszám a részszempontok esetén 1,00-10,00 pont, ahol a 1,00 pont a legrosszabb, a 10,00 pont a legjobb érték.

A legjobb ár-érték arányt megjelenítő ajánlat kiválasztásának értékelési szempontja esetén a módszer (módszerek) ismertetése, amellyel az ajánlatkérő megadja a ponthatárok közötti pontszámot:

* az *„Egyösszegű ajánlati ár (nettó HUF)”* vonatkozásában fordított arányosítással.
* Az elvégzett munkára vállalt jótállás időtartama *(hónapban megadva)”* szempont vonatkozásában egyenes arányosítással. A ajánlatkérő a Kbt. 77. § (1) bekezdése alapján **48 hónap**ban határozta meg az értékelési szempont szerinti tartalmi elem azon legkedvezőbb szintjét, amelyre és az annál kedvezőbb megajánlásokra egyaránt a felső ponthatárnak megfelelő pontszámot ad. A minimális 36 hónap vállalása esetén ajánlatkérő 1 pontot ad.

Részletes feltételek a közbeszerzési dokumentumok részét képező közbeszerzési dokumentáció I. részében találhatók.

* ***Kizáró okok***

**Az ajánlattevő személyes helyzetére vonatkozó adatok (kizáró okok), ideértve a szakmai és cégnyilvántartásokba történő bejegyzésre vonatkozó előírásokat is:**

*Az előírások teljesítésének igazolásához szükséges adatok és a megkövetelt igazolási mód:*

Kizáró okok:

Az eljárásban nem lehet ajánlattevő, alvállalkozó, és nem vehet részt az alkalmasság igazolásában olyan gazdasági szereplő, akivel szemben a Kbt. 62. § (1) bekezdés g)-k) m) és q) pontjaiban felsorolt kizáró okok bármelyike fennáll.

Igazolási mód:

Az ajánlattevőnek ajánlatában nyilatkozatot kell benyújtania arról, hogy nem tartozik a Kbt. 62. § (1) bekezdés g)-k) m) és q) pontjaiban felsorolt kizáró okok hatálya alá, valamint a Kbt. 62. § (1) bekezdés k) pont kb) pontját a 321/2015. (X.30.) Kormányrendelet 8. § i) pont ib) alpontja és a 10. § g) pont gb) alpontjában foglaltak szerint kell igazolnia.

Ha az ajánlattevő 321/2015. (X.30.) Kormányrendelet 7. § szerinti - korábbi közbeszerzési eljárásban felhasznált - egységes európai közbeszerzési dokumentumot nyújt be, az ajánlatkérő köteles azt elfogadni, feltéve, hogy az abban foglalt információk megfelelnek a valóságnak, és tartalmazzák az ajánlatkérő által a kizáró okok és az alkalmasság igazolása tekintetében megkövetelt információkat. Az egységes európai közbeszerzési dokumentumban foglalt információk valóságtartalmáért az ajánlattevő felel.

Az alvállalkozó és adott esetben az alkalmasság igazolásában résztvevő más szervezet vonatkozásában az ajánlattevő nyilatkozni köteles arról, hogy az érintett gazdasági szereplők vonatkozásában nem állnak fenn az eljárásban előírt kizáró okok.

* ***A szerződés teljesítéséhez szükséges, a gazdasági szereplő letelepedése szerinti ország nyilvántartásában való szereplésre, vagy a letelepedés szerinti országban előírt engedéllyel, jogosítvánnyal vagy szervezeti, kamarai tagsággal való rendelkezésre vonatkozó feltételek előírása:***

Ajánlatkérő a Kbt. 115.§ (1) bekezdésére tekintettel nem ír elő gazdasági és pénzügyi alkalmassági feltételt.

* **Gazdasági és pénzügyi alkalmasság:**

Ajánlatkérő a Kbt. 115.§ (1) bekezdésére tekintettel nem ír elő gazdasági és pénzügyi alkalmassági feltételt.

* **Műszaki, illetve szakmai alkalmasság:**

Ajánlatkérő a Kbt. 115.§ (1) bekezdésére tekintettel nem ír elő műszaki és szakmai alkalmassági feltételt.

* ***Hiánypótlás lehetősége:***

Ajánlatkérő a hiánypótlás lehetőségét a Kbt. 71. § rendelkezései szerint korlátozás nélkül biztosítja.

* ***Az ajánlattételi határidő:***

2017. október 4. 10:00 óra (magyarországi helyi idő szerint értendő)

* ***Az ajánlat benyújtásának címe:***

**Sukoró Község Önkormányzata**

**8096 Sukoró Óvoda u. 2/a. Titkárság**

* ***Az ajánlattétel nyelve:***

Az ajánlattétel nyelve a magyar. Ajánlatkérő a nem magyar nyelven benyújtott dokumentumok ajánlattevő általi felelős fordítását is elfogadja [Kbt. 47. § (2) bekezdés].

* ***A dokumentáció rendelkezésre bocsátásának módja:***

Ajánlatkérő a megfelelő ajánlattételhez szükséges közbeszerzési dokumentumokat jelen ajánlattételi felhívással egyidejűleg, elektronikus úton, térítésmentesen megküldi az ajánlattételre felkért szervezetek részére.

* ***Az ajánlat(ok) felbontásának helye, ideje:***

**Sukoró Község Önkormányzata**

**8096 Sukoró Óvoda u. 2/a. Titkárság – Polgármesteri iroda**

Az ajánlatok felbontásának ideje:

2017. október 4. 10:00 óra (magyarországi helyi idő szerint értendő)

* ***Az ajánlatok felbontásán jelenlétre jogosult személyek:***

A Kbt. 68. § (3) bekezdésben meghatározott személyek.

Az ajánlatok felbontásával kapcsolatosan irányadó továbbá a Kbt. 68. § (1)-(4) és (6) bekezdése.

* ***Az ajánlati kötöttség minimális időtartama:***

Az ajánlattételi határidő lejártától számított 60 nap.

* ***Egyéb információk***
* A közbeszerzési eljárásban kizárólag az ajánlattételre felhívott gazdasági szereplő(k) tehet(nek) ajánlatot. Az ajánlattételre felhívott gazdasági szereplők közösen nem tehetnek ajánlatot, nincs azonban akadálya annak, hogy valamely ajánlattételre felhívott gazdasági szereplő olyan gazdasági szereplővel tegyen közös ajánlatot, amelynek Ajánlatkérő nem küldött ajánlattételi felhívást.
* **Az ajánlati biztosíték előírására vonatkozó információk:**

Ajánlati biztosíték nem kerül előírásra.

* **A szerződést biztosító mellékkötelezettségek:**
* minimum 36 hónap jótállás,
* késedelmi kötbér a nettó vállalkozási díj 0,5%-a/nap,
* hibás teljesítési kötbér a nettó vállalkozási díj 0,5%-a/nap,
* meghiúsulási kötbér a nettó vállalkozási díj 20%-a,
* jólteljesítési biztosíték a nettó vállalkozási díj 3%-a.

A szerződést biztosító mellékkötelezettségek részletes szabályait a szerződéses megállapodás és a szerződéses feltételek tartalmazzák.

* **Az ajánlat tartalmi és formai követelményei:**

**Formai követelmények:**

Az ajánlatot nem elektronikusan, hanem személyesen vagy postai úton, zárt csomagolásban, egy papír alapú eredeti példányban és egy a papír alapúval mindenben megegyező elektronikus példányban (nem újraírható optikai adathordozón pl. CD, DVD) kell benyújtani az ajánlattételi határidő lejártáig munkanapokon 9:00-16:00 óra között, az ajánlattételi határidő napján 9:00-10:00 óra között a felhívás 18) pontjában meghatározott címre. A példányok közti bármilyen eltérés esetén a papír alapú példány az irányadó.

A postán feladott ajánlatot az Ajánlatkérő csak akkor tekinti határidőn belül benyújtottnak, ha annak kézhezvételére a felhívás 18) pontjában meghatározott címen az ajánlattételi határidőig sor kerül. Az ajánlat, illetve az azzal kapcsolatos postai küldemények elvesztéséből eredő kockázat Ajánlattevőt terheli.

**Az ajánlatba csatolandó dokumentumok:**

Az ajánlatnak tartalmaznia kell a felhívásban és a dokumentációban meghatározott valamennyi dokumentumot, így az alábbi dokumentumokat:

* Az Ajánlattevő kifejezett nyilatkozatát az ajánlattételi felhívás feltételeire, a szerződés megkötésére és teljesítésére, valamint a kért ellenszolgáltatásra vonatkozóan (**Kbt. 66.§ (2) bek**.).
* Az Ajánlattevő nyilatkozatát arról, hogy a kis- és középvállalkozásokról, fejlődésük támogatásáról szóló törvény szerint mikro-, kis- vagy középvállalkozásnak minősül-e (**Kbt. 66.§ (4) bek**.).
* Az ajánlatnak **felolvasólapot** kell tartalmaznia, amely feltünteti a Kbt. 68. § (4) bekezdése szerinti információkat.
* Az ajánlatban meg kell jelölni a közbeszerzésnek azt a részét (részeit), amelynek teljesítéséhez az Ajánlattevő **alvállalkozót** kíván igénybe venni és az ezen részek tekintetében igénybe venni kívánt és az ajánlat benyújtásakor már ismert alvállalkozókat. Ajánlatkérő felhívja az Ajánlattevő figyelmét arra, hogy amennyiben nem kívánnak alvállalkozót bevonni a teljesítésbe, úgy az arra vonatkozó nemleges nyilatkozat csatolása szükséges. Az alvállalkozói teljesítés összesített aránya nem haladhatja meg a szerződés értékének 65%-át. [Kbt. 138. § (1) bekezdés].
* Az ajánlattevő köteles a kizáró okok fenn nem állása tekintetében 321/2015. (X.30.) Kormányrendelet szabályai szerint nyilatkozni.
* Az ajánlatban be kell nyújtani az ajánlattevő arra vonatkozó nyilatkozatát, hogy nem vesz igénybe a szerződés teljesítéséhez a felhívásban meghatározott kizáró okok hatálya alá eső alvállalkozót.
* Ha több Ajánlattevő közösen nyújt be ajánlatot, akkor az arról szóló – egyetemleges teljesítési kötelezettségvállalást tartalmazó – megállapodást és a képviselő megjelölését az ajánlathoz csatolni kell.
* Az ajánlatnak tartalmaznia kell az Ajánlattevő nyilatkozatát a **Kbt. 134. § (5) bekezdése szerint.**
* Ajánlattevő, illetőleg a Kbt. 65. § (7) bekezdése szerinti kapacitásait rendelkezésre bocsátó szervezet csatolja be az ajánlatba becsatolt nyilatkozatok aláírójának az **aláírási címpéldányát**, vagy a 2006. évi V. törvény 9. § (1) bekezdés szerinti **aláírási mintáját** az ajánlat részeként nyilatkozatot benyújtó személyek aláírásának azonosítása céljából. Magánszemély tekintetében az aláírás azonosítása érdekében teljes bizonyító erejű magánokiratba foglalt nyilatkozat benyújtása szükséges. Amennyiben az aláíró nem cégjegyzésre jogosult, csatoljanak teljes bizonyító erejű magánokiratba foglalt **meghatalmazást**, mely a meghatalmazott aláírását is tartalmazza.
* Ajánlattevő az **üzleti titkot** tartalmazó, elkülönített irathoz indokolást köteles csatolni, amelyben részletesen alátámasztja, hogy az adott információ vagy adat nyilvánosságra hozatala miért és milyen módon okozna számára aránytalan sérelmet.
* Folyamatban lévő változásbejegyzési eljárás esetében az ajánlattevő az ajánlathoz köteles csatolni a cégbírósághoz benyújtott változásbejegyzési kérelmet és az annak érkezéséről a cégbíróság által megküldött igazolást. Amennyiben az ajánlattevő tekintetében nincs folyamatban változásbejegyzési eljárás, úgy erre vonatkozó nemleges nyilatkozat benyújtása szükséges.
* Az ajánlatnak a 322/2015. (X.30.) Kormányrendelet 24. § szerinti szakmai ajánlatot kell tartalmaznia, amelyet ajánlatkérő a legjobb ár-érték arányt megjelenítő szempont és az elvégzendő építési tevékenység minőségének értékelésére alkalmas részszempontok szerint vizsgál. A szakmai ajánlat részeként – az értékelési részszempontokra tett megajánlásokkal összhangban – csatolni kell:
* az *„Egyösszegű ajánlati ár (nettó HUF)”* szempont tekintetében cégszerű aláírással ellátott árazott költségvetést a közbeszerzési dokumentumokban meghatározottak szerint (Felolvasólap I. számú melléklete),

**További információk**

* **Üzleti titok:** Ajánlattevő az ajánlatban elhelyezett, üzleti titkot (ideértve a védett ismeretet is) [Ptk. 2:47. §] tartalmazó iratok nyilvánosságra hozatalát megtilthatja. Az üzleti titkot tartalmazó irat kizárólag olyan információkat tartalmazhat, amelyek nyilvánosságra hozatala az Ajánlattevő üzleti tevékenysége szempontjából aránytalan sérelmet okozna.
* Az ajánlatban elhelyezett valamennyi nyilatkozatot - a cégnyilvántartással összhangban - **cégszerű aláírással** ellátva szükséges benyújtani, kivéve az olyan nyilatkozatokat, melyeket magánszemély ír alá, ebben az esetben a magánszemély aláírása elegendő.
* Ajánlattevő a megadott nyelven kívül más nyelven is becsatolhat dokumentumokat. Amennyiben a becsatolt dokumentum idegen nyelvű, abban az esetben az eltérő nyelvű dokumentumhoz a felelős **magyar nyelvű fordítást** kell mellékelni. A fordítást közvetlenül kell csatolni a nyilatkozat vagy okirat után. Felhívjuk szíves figyelmüket, hogy amennyiben a fordítás helyességért Ajánlattevő felel, úgy az erre vonatkozó nyilatkozat csatolása is szükséges az ajánlatban.
* Tárgyi eljárásban valamennyi dokumentum **egyszerű másolatban** is benyújtható. Eredeti aláírt példányban kötelező benyújtani az olyan nyilatkozatot, amely közvetlenül valamely követelés érvényesítésének alapjául szolgál (különösen: garanciavállaló nyilatkozat, vagy kezességvállalásról szóló nyilatkozat), illetve eredeti példányban szükséges benyújtani a Kbt. 66. § (2) bekezdés szerinti nyilatkozatot is.
* **Kiegészítő tájékoztatás:** Az ajánlattételre felkért gazdasági szereplő a Kbt. 56. § szabályai szerint írásban kérhet kiegészítő tájékoztatást. A kiegészítő tájékoztatásra irányadók a Kbt. 114.§ (6) bekezdésében foglaltak is.
* **Helyszíni bejárás**sal kapcsolatos információk: Ajánlatkérő nem szervez helyszíni bejárást.
* **Irányadó idő és jog:** Irányadó idő: a felhívásban és dokumentációban valamennyi órában megadott határidő magyarországi helyi idő szerint értendő. Irányadó jog: jelen közbeszerzési eljárás során a felhívás megküldésekor hatályos Kbt. és kapcsolódó végrehajtási rendeletek rendelkezései az irányadók.
* **Egyenértékűség**gelkapcsolatos előírások: Ajánlatkérő felhívja az Ajánlattevő figyelmét, hogy a közbeszerzési dokumentáció II. részében meghatározott gyártmányú, eredetű, típusú dologra, eljárásra, tevékenységre, személyre, szabadalomra vagy védjegyre való hivatkozás csak a tárgy jellegének egyértelmű meghatározása érdekében történt, a megnevezés mellett a „vagy egyenértékű” kifejezést minden esetben érteni kell.
* **Felelősségbiztosítás**sal kapcsolatos előírások: A nyertes Ajánlattevő legkésőbb a szerződéskötés időpontjára köteles építési-szerelési felelősségbiztosítási szerződést kötni, vagy meglévő felelősségbiztosítását a szerződés tárgyára kiterjeszteni.

A felelősségbiztosítás minimális mértéke 20.000.000 HUF/év és 15.000.000 HUF/káresemény.

Ajánlattevőnek ajánlatában nyilatkoznia kell arra vonatkozóan, hogy az ajánlattételi felhívásban, valamint a szerződéstervezetben meghatározott felelősségbiztosítással a szerződés hatálybalépésétől a szerződés teljes időtartama alatt rendelkezni fog.

* **Minősített Ajánlattevők hivatalos jegyzéke:** Ajánlatkérő a 321/2015. (X.30.) Korm. rendelet 30. § (4) bekezdése alapján felhívja az Ajánlattevő figyelmét, hogy Ajánlatkérő az Ajánlattevő műszaki és szakmai alkalmasságának feltételét és igazolásait a minősített Ajánlattevők hivatalos jegyzékéhez képest szigorúbban állapította meg.
* Ajánlatkérő nem teszi lehetővé a szerződés teljesítése érdekében gazdálkodó szervezet (projekttársaság) létrehozását sem közös Ajánlattevők, sem önálló Ajánlattevők vonatkozásában.
* ***Az Ajánlattételi Felhívás megküldésének a napja:* 2017. 09.25.**

***Mellékletek:***

Közbeszerzési dokumentáció